ET Euroopa Liidu Teataja C 173/6

Euroopa Parlamendi ja nõukogu määruse (EL) 2016/399 (mis käsitleb isikute üle piiri liikumist reguleerivaid liidu eeskirju (Schengeni piirieeskirjad)) artikli 2 lõikes 16 osutatud elamislubade ajakohastatud loetelu (1)

(2018/C 173/06)

Euroopa Parlamendi ja nõukogu 9. märtsi 2016. aasta määruse (EL) 2016/399 (mis käsitleb isikute üle piiri liikumist reguleerivaid liidu eeskirju (Schengeni piirieeskirjad)) (2) artikli 2 lõikes 16 osutatud elamislubade loetelu avaldamise aluseks on teave, mille liikmesriigid on edastanud komisjonile kooskõlas Schengeni piirieeskirjade artikliga 39.

Lisaks Euroopa Liidu Teatajas avaldatule on kättesaadav ka kord kuus ajakohastatav versioon siseasjade peadirektoraadi veebisaidil.

EESTI

Euroopa Liidu Teatajas C 390, 5.11.2014 avaldatud loetelu muutmine

LIIKMESRIIKIDE VÄLJASTATUD ELAMISLUBADE LOETELU

1. Ühtse elamisloavormi kohaselt kolmandate riikide kodanikele väljastatavad dokumendid, mis tõendavad elamisloa või elamisõiguse olemasolu, väljastatakse alates 1.1.2011.

Dokumendi number koosneb 2 tähest ja seitsmest numbrist. Esimene täht elamisloa numbrist tähistab elamisloa tüüpi või elamisõigust:

B – kolmanda riigi kodanik;

P – pikaajaline elanik;

F – ELi kodaniku pereliikme elamisluba.

Elamisloakaardi esikülje ülemise serva keskossa kantakse dokumendi nimetus „ELAMISLUBA“ ning esikülje alaserva dokumendi ingliskeelne nimetus „Residence permit“.

Dokumendi esiküljel asuvale väljale „loa liik“ kantakse järgmised andmed.

Tähtajalised elamisload

— Tähtajaline elamisluba – temporary residence permit

— Tähtajaline elamisluba töötamiseks – temporary residence permit for employment

— Tähtajaline elamisluba / ELi sinine kaart – temporary residence permit for employment / EU blue card

— Tähtajaline elamisluba töötamiseks – ICT – residence permit for employment

— Tähtajaline elamisluba ettevõtluseks – residence permit for bussiness

— Tähtajaline elamisluba õppimiseks – residence permit for studies

Pikaajaline elanik:

— Pikaajaline elanik – long term resident

Kui elamisloa saaja on ELi kodaniku perekonnaliige, kes ei kasuta ELi kodanike direktiivist tulenevat vabaliikumise õigust ja talle väljastatakse elamisloakaart, kantakse loa liik teisele reale kanne „pereliige / family member“.

Elamisloakaardi esikülje ülemise serva keskossa kantakse dokumendi nimetus „LIIDU KODANIKU PERELIIKME ELAMISLUBA“ ning esikülje alaserva dokumendi ingliskeelne nimetus „Residence card of a family member of a Union citizen“.

Dokumendi esiküljel asuvale väljale „loa liik“ kantakse järgmised andmed.

Tähtajaline elamisõigus:

— Tähtajaline elamisõigus / temporary right of residence

Alaline elamisõigus:

— Alaline elamisõigus / permanent right of residence

Reisimisel tuleb kolmandate riikide kodanikele väljastatud elamisloakaardid esitada koos kehtiva passiga.

2. Määruse (EÜ) nr 1030/2002 artikli 5a kohaselt välja antav Eesti Vabariigis viibimise luba (right of stay in the Republic of Estonia) (väljastatakse alates 1.1.2012):

Kaitseministri luba kuni pp.kk.aaaa (ülalpeetav/dependant (3))

(permit of Minister of Defence until dd.mm.yyyy) NB! Kõnealuste märkustega dokumenti väljastatakse kolmandate riikide kodanikele ja ELi kodaniku kolmanda riigi kodanikust perekonnaliikmele.

3. Kõik muud kolmandate riikide kodanikele ja ELi kodanikele väljastatavad dokumendid.

3.1. Välisministeeriumi väljastatav diplomaadi- või teenistuskaart:

3.1.1. Diplomaadikaart

A-kategooria – esinduse juht ja tema perekonnaliige; sinine

B-kategooria – diplomaat ja tema perekonnaliige; sinine

3.1.2. Teenistuskaart

C-kategooria – haldustöötaja ja tema perekonnaliige; punane

D-kategooria – abitöötaja; roheline

E-kategooria – koduteenija; roheline

F-kategooria – välisriigi esinduses töötavale Eesti kodanikule ja alalisele elanikule; roheline

HC-kategooria – aukonsul; hall

G-kategooria – rahvusvahelise organisatsiooni ja muu institutsiooni töötaja ja tema perekonnaliige; oranž.

Eelmiste väljaannete loetelu

(1) Vt eelmiste väljaannete loetelu käesoleva dokumendi lõpus.

(2) ELT L 77, 23.3.2016, lk 1.

(3) Märge „ülalpeetav” lisatakse, kui tegemist on Eestis rahvusvahelise sõjalise koostöö seaduse alusel viibiva isiku pereliikmega.